b'\n_START_ARTICLE_\nSSTO\n_START_PARAGRAPH_\nSSTO (angle\xc5\xa1ka kratica za Single Stage To Orbit) je koncept vesoljskega plovila (rakete), ki bi se izstrelilo v orbito v samo eni stopnji, brez odmetavanja drugih stopenj (motorjev) med letom. Konvencionalne rakete uporabljajo ve\xc4\x8d stopenj (po navadi 2-3, lahko tudi \xc5\xa1tiri), ki se med letom lo\xc4\x8dijo od rakete in raketa postane la\xc5\xbeja. Predlagana SSTO plovila so v veliko primerih uporabljiva ve\xc4\x8dkrat, ni pa nujno. _NEWLINE_Zagovorniki tehmologije SSTO menijo, da bi njena uporaba izredno pocenila vesoljske polete (po nekaterih ocenah celo do 90\xc2\xa0%), obenem pa bi bila vesoljska vozila varnej\xc5\xa1a ter bolj zanesljiva._NEWLINE_Do danes \xc5\xa1e niso izstrelili SSTO rakete iz povr\xc5\xa1ja Zemlje. So pa izstrelili plovilo v eni stopnji iz Lune v programu Apollo. Tudi Sovjeti so izstrelili plovilo brez posadke iz Lune v eni stopnji. Raketoplan Space-Shuttle je uporabljal glavno stopnjo motorja SSME od izstrelitve do dosega orbite, med letom je sicer odvrgel SRB potisnike na trdo gorivo.'